b'\n_START_ARTICLE_\nSovretova nagrada\n_START_PARAGRAPH_\nSovretova nagrada je nagrada za vrhunske knji\xc5\xbeevne  prevode, ki jo vsako leto podeljuje Dru\xc5\xa1tvo slovenskih knji\xc5\xbeevnih prevajalcev (DSKP). _NEWLINE_Prvi\xc4\x8d je bila nagrada podeljena leta 1963, v letu smrti najve\xc4\x8djega slovenskega prevajalca iz anti\xc4\x8dnih jezikov, Antona Sovreta, po katerem je dobila tudi ime. _NEWLINE_Po prvem podeljevanju je bila nagrada podeljena leto kasneje. Uradno pa je bilo podeljevanje ustanovljeno leta 1969, od takrat DSKP podeljuje nagrado vsako leto na\xc4\x8deloma enemu prevajalcu, izredno pa tudi dvema ali trem. Nagrado lahko dobi \xc4\x8dlan ali ne\xc4\x8dlan dru\xc5\xa1tva za posamezen prevod ali za \xc5\xbeivljenjsko prevajalsko delo najve\xc4\x8d dvakrat, in sicer najve\xc4\x8d enkrat za vsako omenjeno kategorijo.\n_START_SECTION_\nPravilnik\n_START_PARAGRAPH_\nNov pravilnik podeljevanja Sovretove nagrade je stopil v veljavo 26. februarja 2007, ko ga je sprejel upravni odbor DSKP. \xc4\x8castno nagrado za prevajanje podeljujejo za posebno uspele prevode umetni\xc5\xa1kih in znanstvenih besedil iz tujih jezikov v sloven\xc5\xa1\xc4\x8dino in iz sloven\xc5\xa1\xc4\x8dine v tuje jezike. Za nagrado za posamezen prevod izjemne kakovosti pridejo v po\xc5\xa1tev objave iz zadnjih dveh let pred podelitvijo. Kandidate za nagrado lahko predlagajo zalo\xc5\xbebe, kulturne ustanove in posamezniki ali dru\xc5\xa1tvena \xc5\xbeirija. Kot za ve\xc4\x8dino tovrstnih nagrad vsi predlogi veljajo samo za podelitev nagrade v teko\xc4\x8dem letu.\n_START_SECTION_\n\xc5\xbdirija\n_START_PARAGRAPH_\nDru\xc5\xa1tvena \xc5\xbeirija, ki je dolo\xc4\x8dena za dodelitev nagrade, je neodvisna oziroma lahko tudi jemlje v po\xc5\xa1tev mnenja zunanjih izvedencev. Pri dolo\xc4\x8danju nagrajenca \xc5\xbeirija upo\xc5\xa1teva - med predlogami, prejetimi do dolo\xc4\x8denega roka - kakovost, zahtevnost in pomembnost prevoda in prevajalskega opusa.  O predlogih lahko odlo\xc4\x8da le \xc5\xbeirija. \xc5\xbdirijo sestavljajo predsednik in \xc5\xa1tirje \xc4\x8dlani, ki jih imenuje upravni odbor Dru\xc5\xa1tva slovenskih knji\xc5\xbeevnih prevajalcev. Notranji \xc4\x8dlani so po pravilih biv\xc5\xa1i prejemniki Sovretove nagrade, katerih mandat traja dve leti, ampak se lahko podalj\xc5\xa1a. Tudi o podalj\xc5\xa1anju mandata notranjih \xc4\x8dlanov odlo\xc4\x8da upravni odbor dru\xc5\xa1tva. Delo komisije je tajno, saj so njeni \xc4\x8dlani zavezani k mol\xc4\x8de\xc4\x8dnosti do razglasitve prejemnika/prejemnice ali prejemnikov nagrade.\n_START_SECTION_\nSeje za dolo\xc4\x8danje nagrajenca\n_START_PARAGRAPH_\nPredsednik sklicuje seje in posvetovanja \xc5\xbeirije, na katere je obvezno vabljen tudi predsednik upravnega odbora, ki spremlja delo komisije, ali njegov namestnik. Na seje so lahko vabljeni tudi drugi \xc4\x8dlani ali ne\xc4\x8dlani dru\xc5\xa1tva. Da je seja veljavna, morajo biti prisotni vsaj trije \xc4\x8dlani. Predlogi pa so sprejeti z ve\xc4\x8dino glasov. Ko je dolo\xc4\x8den nagrajenec, mora predsednik \xc5\xbeirije pismeno utemeljiti izbiro in jo predstaviti upravnemu odboru dru\xc5\xa1tva.\n_START_SECTION_\nNagrajevanje\n_START_PARAGRAPH_\nPrejemnik Sovretove nagrade dobi listino ali plaketo, katero podpi\xc5\xa1eta predsednik \xc5\xbeirije in predsednik upravnega odbora._NEWLINE_Datum in kraj podelitve odlo\xc4\x8dijo upravni odbor sporazumno z \xc5\xbeirijo in nagrajencem. Nato odbor obvesti javnost o tem  in o utemeljitvi nagrade, sestavi \xc5\xbeirije in podpornikih. Upravni odbor zbere vsako leto finan\xc4\x8dna sredstva za nagrado, o tem nato obvesti \xc5\xbeirijo, ki predlaga vi\xc5\xa1ino nagrade. Z zbranimi finan\xc4\x8dnimi sredstvi se krijejo tudi stro\xc5\xa1ki povezani s podelitvijo nagrade.'